****

Európska únia

Európsky fond regionálneho

rozvoja

**Metodický pokyn CKO č. 8**

**verzia 2**

**Programové obdobie 2014 – 2020**

|  |  |
| --- | --- |
| **Vec:** | k Správe o pokroku pri vykonávaní Partnerskej dohody Slovenskej republiky na roky 2014 – 2020 |
| **Určené pre:** | Riadiace orgány  Sprostredkovateľské orgány  Gestorov horizontálnych princípov  Národné kontaktné body pre OP |
| **Na vedomie:** | Certifikačný orgán  Orgán auditu  VÚC |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu  v súlade s kapitolou 4.1.1.3 Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 0 |
| **Dátum vydania:** | 2. 8. 2017 |
| **Dátum účinnosti:** | 2. 8. 2017 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 4](#_Toc489370178)

[2 Použité skratky 6](#_Toc489370179)

[3 Informácie a hodnotenie požadované pre všetky EŠIF 7](#_Toc489370180)

[3.1 Zmeny rozvojových potrieb od prijatia partnerskej dohody 7](#_Toc489370181)

[3.2 Pokrok dosiahnutý pri plnení stratégie Únie na zabezpečenie inteligentného, udržateľného a inkluzívneho rastu, ako aj špecifických úloh fondu prostredníctvom príspevku EŠIF k vybraným tematickým cieľom, a to najmä vzhľadom na čiastkové ciele stanovené vo výkonnostnom rámci pre každý program, a na podporu použitú na ciele v oblasti zmeny klímy 7](#_Toc489370182)

[3.3 Opatrenia prijaté s cieľom splniť ex ante kondicionality stanovené v partnerskej dohode (platí len pre správu za rok 2017) 9](#_Toc489370183)

[3.4 Realizácia mechanizmov na zabezpečenie koordinácie medzi EŠIF a inými nástrojmi podpory Únie a vnútroštátnymi finančnými nástrojmi podpory a s EIB 11](#_Toc489370184)

[3.5 Realizácia integrovaného prístupu k územnému rozvoju alebo zhrnutie realizácie integrovaných prístupov, ktoré sú založené na programoch, vrátane pokroku pri plnení stanovených prioritných oblastí spolupráce 11](#_Toc489370185)

[3.6 Opatrenia prijaté na posilnenie kapacity orgánov a prijímateľov na riadenie a využívanie EŠIF, ak je to vhodné 13](#_Toc489370186)

[3.7 Prijaté opatrenia a dosiahnutý pokrok v oblasti zníženia administratívnej záťaže pre prijímateľov 14](#_Toc489370187)

[3.8 Úloha partnerov uvedených v čl. 5 všeobecného nariadenia pri vykonávaní partnerskej dohody 14](#_Toc489370188)

[3.9 Zhrnutie opatrení prijatých v súvislosti s uplatňovaním horizontálnych princípov a cieľov politík na vykonávanie EŠIF 14](#_Toc489370189)

[4 Informácie a posúdenie IZM 15](#_Toc489370190)

[4.1 Vykonávanie IZM 15](#_Toc489370191)

[5 Informácie a hodnotenia, ktoré majú byť poskytnuté pre politiku súdržnosti, ak sa využíva možnosť stanovená podľa čl. 111 ods. 4 všeobecného nariadenia o obsahu určitých prvkov výročnej správy a správy o pokroku, ktoré majú byť predložené v rokoch 2017 a 2019 16](#_Toc489370192)

[5.1 Ďalšie informácie a hodnotenie, ktoré môžu byť pridané v prípade, ak ide o závažné súvislosti týkajúce sa obsahu a cieľov programu 16](#_Toc489370193)

[5.1.1 Pokrok v implementácii integrovaného prístupu k územnému rozvoju, vrátane rozvoja regiónov, ktoré čelia demografickým výzvam a trvalým alebo prírodným znevýhodneniam, UMR a CLLD v rámci programu 16](#_Toc489370194)

[5.1.2 Pokrok dosiahnutý pri vykonávaní opatrení na posilnenie kapacity orgánov členských štátov a príjemcov spravovať a využívať fondy 16](#_Toc489370195)

[5.1.3 Pokrok dosiahnutý pri realizovaní všetkých medziregionálnych a nadnárodných opatrení 16](#_Toc489370196)

[5.1.4 Pokrok dosiahnutý pri vykonávaní opatrení na riešenie špecifických potrieb geografických oblastí najviac postihnutých chudobou, alebo cieľových skupín najviac ohrozených diskrimináciou, alebo sociálnym vylúčením, s osobitným ohľadom na marginalizované skupiny, osoby s postihnutím, dlhodobo nezamestnaných a mladých ľudí zaradených mimo pracovného pomeru, vzdelávania a školenia, vrátane, kde je to vhodné aj využitie finančných prostriedkov 17](#_Toc489370197)

[6 Informácie o implementácii IZM v prípade, že je využitá možnosť podľa čl. 111 ods. 4 všeobecného nariadenia 17](#_Toc489370198)

[6.1 Vykonávanie IZM 17](#_Toc489370199)

[7 Informácie a posúdenie, ktoré majú byť poskytnuté pre politiku súdržnosti, ak sa využíva možnosť stanovená podľa čl. 111 ods. 4 všeobecného nariadenia – pre správu v roku 2019 18](#_Toc489370200)

[7.1 Príspevok programu na dosiahnutie stratégie Únie pre inteligentný, udržateľný a inkluzívny rast 18](#_Toc489370201)

[8 Použité zdroje 19](#_Toc489370202)

1 Úvod

Správa o pokroku pri vykonávaní Partnerskej dohody SR na roky 2014 – 2020 (ďalej len „správa o pokroku“) sa vypracováva v zmysle čl. 52 nariadenia č. 1303/2013[[1]](#footnote-1) (ďalej len „všeobecné nariadenie“), pričom v priebehu programového obdobia 2014 – 2020 sa predkladajú dve správy o pokroku:

1. Správa o pokroku ku dňu 31. 12. 2016, ktorá sa predkladá Európskej komisii do 31. 8. 2017 (ďalej len „rok 2017“) a
2. Správa o pokroku ku dňu 31. 12. 2018, ktorá sa predkladá EK do 31. 8. 2019 (ďalej len „rok 2019“).

Požiadavky na štruktúru a obsah správy o pokroku sú uvedené v čl. 52 ods. 2 všeobecného nariadenia a v súlade s návrhom vykonávacieho nariadenia Komisie EÚ[[2]](#footnote-2) (ďalej len „návrh vykonávacieho nariadenia“).

Správa o pokroku predkladaná v priebehu programového obdobia 2014 – 2020 obsahuje informácie o:

1. zmenách rozvojových potrieb Slovenskej republiky od prijatia Partnerskej dohody SR na roky 2014 – 2020;
2. pokroku dosiahnutom pri plnení stratégie EÚ na zabezpečenie inteligentného, udržateľného a inkluzívneho rastu, ako aj úloh fondu uvedených v čl. 4 ods. 1 všeobecného nariadenia prostredníctvom príspevku európskych štrukturálnych a investičných fondov na splnenie vybraných tematických cieľov, a to najmä vzhľadom na čiastkové ciele stanovené vo výkonnostnom rámci pre každý program SR, a na podporu použitú na ciele súvisiace so zmenou klímy;
3. tom, či sa opatrenia prijaté s cieľom splniť ex ante kondicionality stanovené v PD, ktoré neboli splnené v čase prijatia PD, realizovali podľa stanoveného časového plánu. Tieto informácie sa predkladajú v správe o pokroku, ktorá sa má predložiť v roku 2017;
4. zavedení mechanizmov na zabezpečenie koordinácie medzi EŠIF a inými finančnými nástrojmi EÚ a vnútroštátnymi finančnými nástrojmi a s Európskou investičnou bankou;
5. zavedení integrovaného prístupu k územnému rozvoju alebo zhrnutie zavádzania integrovaných prístupov, ktoré sú založené na programoch, vrátane pokroku pri plnení stanovených prioritných oblastí spolupráce;
6. podľa potreby o opatreniach prijatých na posilnenie kapacity orgánov a prijímateľov na riadenie a využívanie EŠIF;
7. prijatých opatreniach a dosiahnutom pokroku v oblasti zníženia administratívnej záťaže pre prijímateľov;
8. úlohe partnerov uvedených v čl. 5 všeobecného nariadenia pri vykonávaní PD;
9. zhrnutí opatrení v súvislosti s uplatňovaním horizontálnych princípov uvedených   
   v čl. 5, 7 a 8 všeobecného nariadenia a cieľov politík na vykonávanie EŠIF.

Správa o pokroku predkladaná v roku 2019 obsahuje okrem uvedených bodov aj kapitolu s:

1. informáciami o vykonávaní iniciatívy na podporu zamestnanosti mladých a zahŕňa posúdenie jej vykonávania[[3]](#footnote-3);
2. informáciami o plnení cieľov programu a jeho príspevku k napĺňaniu stratégie EÚ na zabezpečenie inteligentného, udržateľného a inkluzívneho rastu a posúdenie pokroku pri plnení týchto cieľov.

Správa o pokroku je spracovávaná elektronicky a predkladaná prostredníctvom SFC2014. Správa o pokroku obsahuje štruktúrované údaje a textové polia s obmedzeným počtom znakov (znaky vrátane medzier) v zmysle vykonávacieho nariadenia. Zdrojom údajov je ITMS2014+, v prípade relevantnosti aj iné údaje zo strany CKO, riadiacich orgánov a sprostredkovateľských orgánov.

Údaje, ktoré vstupujú do správy o pokroku sú prevzaté ku koncu príslušného kalendárneho roka, ku ktorému bude správa spracovávaná, t. j. správa o pokroku predkladaná EK v roku 2017 bude obsahovať údaje platné k 31. 12. 2016 a správa o pokroku, ktorá bude predkladaná EK v roku 2019 bude obsahovať údaje platné k 31. 12. 2018. Z toho dôvodu je potrebné zo strany RO a  SO zabezpečiť, aby údaje boli zadané v ITMS2014+ bezodkladne po spracovaní monitorovacích správ. Za koordináciu prípravy správy o pokroku je zodpovedný CKO v spolupráci s partnermi v zmysle čl. 5, ods. 2 všeobecného nariadenia. Správu o pokroku schvaľuje NMV pre EŠIF.

V kapitolách 3 až 7 je popísaná štruktúra správy o pokroku, ktorá zodpovedá návrhu vykonávacieho nariadenia a ku každej časti je popísaný požadovaný obsah a rozsah údajov.

2 Použité skratky

|  |  |
| --- | --- |
| OP EVS | Operačný program Efektívna verejná správa |
| OP KŽP | Operačný program Kvalita životného prostredia |
| OP RH | Operačný program Rybné hospodárstvo |
| OP VaI | Operačný program Výskum a inovácie |
| CKO | Centrálny koordinačný orgán |
| CLLD | Miestny rozvoj vedený komunitou |
| EFRR | Európsky fond regionálneho rozvoja |
| EIB | Európska investičná banka |
| EK | Európska komisia |
| ENRF | Európsky námorný a rybársky fond |
| EPFRV | Európsky poľnohospodársky fond pre rozvoj vidieka |
| ES | Európske spoločenstvo |
| ESF | Európsky sociálny fond |
| EŠIF | Európske štrukturálne a investičné fondy |
| EÚ | Európska únia |
| IROP | Integrovaný regionálny operačný program |
| ITMS2014+ | IT monitorovací systém na programové obdobie 2014 – 2020 |
| IZM | Iniciatíva zamestnávania mladých |
| KF | Kohézny fond |
| MAS | Miestna akčná skupina |
| MF SR | Ministerstvo financií Slovenskej republiky |
| MV SR | Ministerstvo vnútra Slovenskej republiky |
| NMV | Národný monitorovací výbor pre EŠIF |
| OP II | Operačný program Integrovaná infraštruktúra |
| OP ĽZ | Operačný program Ľudské zdroje |
| OP RH | Operačný program Rybné hospodárstvo 2014 - 2020 |
| OP TP | Operačný program Technická pomoc |
| PD | Partnerská dohoda SR na roky 2014 - 2020 |
| PPA | Pôdohospodárska platobná agentúra |
| PRV | Program rozvoja vidieka na roky 2014 – 2020 |
| RIÚS | Regionálne integrované územné stratégie |
| RO | Riadiaci orgán |
| SFC2014 | Systém pre riadenie fondov v Európskej únii 2014 – 2020 |
| SO | Sprostredkovateľský orgán |
| SR | Slovenská republika |
| UMR | Udržateľný mestský rozvoj |
| ÚPSVR SR | Úrad práce, sociálnych vecí a rodiny Slovenskej republiky |
| ÚSVRK | Úrad splnomocnenca vlády pre rómske komunity |
| UPPVII | Úrad podpredsedu vlády SR pre investície a informatizáciu |

3 Informácie a hodnotenie požadované pre všetky EŠIF

3.1 Zmeny rozvojových potrieb od prijatia partnerskej dohody

|  |
| --- |
| <typ='R' max. poč. znakov=24500 vstup= 'M'> R=rozsah, M=manuálne |

1. Všeobecný popis a posúdenie zmien v rozvojových potrebách, vrátane popisu zmien v rozvojových potrebách identifikovaných novými relevantnými špecifickými odporúčaniami pre SR prijatými v súlade s čl. 121 ods. 2 a 148 ods. 4 Zmluvy o fungovaní EÚ;
2. Ostatné prvky, ak je relevantné.

|  |
| --- |
| Táto časť by mala zhodnotiť hlavné rozvojové potreby a rastový potenciál územia, ktoré sú popísané v PD v kap. 1.1. a 1.3. Mala by vziať do úvahy dosiahnutý pokrok v implementácii PD prostredníctvom očakávaných výsledkov, zhodnotiť plnenie Národného programu reforiem SR s ohľadom na hlavné rozvojové potreby zadefinované na národnej úrovni a plnenie špecifických odporúčaní Rady pre SR. V prípade, že na základe realizovanej analýzy dôjde k zmene rozvojových potrieb SR alebo v uplatnení nových relevantných špecifických odporúčaní Rady, je potrebné vo všeobecnosti popísať tento stav.  **Zdroj údajov: a**nalýza pokroku v hospodárskom, sociálnom a územnom rozvoji regiónov SR s priemetom na tematickú koncentráciu EŠIF.  **Zodpovedné orgány**: CKO, RO a SO. |

3.2 Pokrok dosiahnutý pri plnení stratégie Únie na zabezpečenie inteligentného, udržateľného a inkluzívneho rastu, ako aj špecifických úloh fondu prostredníctvom príspevku EŠIF k vybraným tematickým cieľom, a to najmä vzhľadom na čiastkové ciele stanovené vo výkonnostnom rámci pre každý program, a na podporu použitú na ciele v oblasti zmeny klímy

|  |
| --- |
| <typ='R' max. poč. znakov=52500 vstup= 'M'> R=rozsah, M=manuálne |

1. Opis a posúdenie pokroku dosiahnutého pri plnení národných cieľov stratégie Európa 2020[[4]](#footnote-5) a príspevku EŠIF za týmto účelom, s ohľadom na čiastkové ciele stanovené vo výkonnostnom rámci a na podporu cieľov v oblasti zmeny klímy, ak je relevantné;
2. Opis a posúdenie, vzhľadom na čiastkové ciele stanovené vo výkonnostnom rámci a na podporu cieľov v oblasti zmeny klímy, ak je relevantné, ako EŠIF prispeli k naplneniu tematických cieľov, alebo priorít EÚ pre Európsky poľnohospodársky fond pre rozvoj vidieka (ďalej len „EPFRV“) a dosiahnutého pokroku pri dosahovaní očakávaných hlavných výsledkov pre každý tematický cieľ stanovený v PD, vrátane opisu príspevku z EŠIF v dosahovaní hospodárskej, sociálnej a územnej súdržnosti, s ohľadom na čiastkové ciele stanovené vo výkonnostnom rámci pre každý program, ak je relevantné;
3. Opis príspevku z EŠIF k novým špecifickým odporúčaniam Rady pre SR, ak je relevantné;
4. Opis spôsobu, ako budú zmeny v potrebách rozvoja riešené prostredníctvom EŠIF, ak je relevantné;
5. **S**úhrn analýzy dát v tabuľke 2 vrátane posúdenia dôvodov, prečo neboli dosiahnuté čiastkové ciele a posúdenia opatrení, ktoré budú prijaté na ich odstránenie (relevantné len pre rok 2019);
6. Ďalšie prvky, ak je relevantné.

|  |
| --- |
| V tejto časti je potrebné popísať stav realizácie priorít v zmysle kap. 1.3 PD prostredníctvom tematických cieľov a ich očakávaných výsledkov, výsledkov čiastkových cieľov a na podporu cieľov v oblasti zmeny klímy, a to najmä vo vzťahu k dosahovaným cieľom stratégie Európa 2020. Zároveň je potrebné opísať plnenie špecifických odporúčaní Rady pre SR. V prípade, ak nastanú zmeny rozvojových potrieb je potrebné uviesť, ako budú tieto zmeny riešené prostredníctvom EŠIF, pričom je nevyhnutné vziať do úvahy okrem analýz v bode 3.1 aj nové špecifické odporúčania Rady pre SR a plnenie cieľov Národného programu reforiem SR. Za vstupné údaje v tabuľke 1 a v tabuľke 2 sú zodpovedné RO a SO.  V prípade nedosiahnutia čiastkových cieľov výkonnostného rámca, ktoré majú vplyv na zmenu PD, je potrebné tieto skutočnosti opísať. Posúdenie dosiahnutia, resp. nedosiahnutia čiastkových cieľov výkonnostného rámca sa vykoná v zmysle metodického pokynu CKO č. 2 v platnom znení.  **Zdroj údajov:** analýza pokroku v hospodárskom, sociálnom a územnom rozvoji regiónov SR s priemetom na tematickú koncentráciu EŠIF, Informácia o plnení Národného programu reforiem SR, výročné správy o vykonávaní cieľa investovanie do rastu a zamestnanosti v rokoch 2017 a 2019.  **Tabuľka 1:** Stĺpce A a B – ide o certifikované výdavky (deklarované výdavky schválené certifikačným orgánom v súhrnnej žiadosti o platbu/mimoriadnej súhrnnej žiadosti o platbu) k 31. 12. príslušného kalendárneho roka.V prípade EPFRV ide o priority Únie, ktoré sú evidované v monitorovacom systéme Pôdohospodárskej platobnej agentúry (ďalej len „PPA“) k 31. 12. príslušného kalendárneho roka.  **Tabuľka 2:** Údaje stĺpca „Dosiahnutie čiastkových cieľov“ zadáva RO do ITMS2014+, a to na základe údajov uvedených v kap. 3 tohto metodického pokynu. V prípade Programu rozvoja vidieka SR 2014 – 2020 (ďalej len „PRV“) sú všetky údaje do tabuľky č. 2 zadávané manuálne po predložení údajov zo strany RO, a to najneskôr do 15. 2. nasledujúceho kalendárneho roka.  **Zodpovedné orgány:** CKO, RO a SO. |

1. *Podpora na ciele v oblasti zmeny klímy*

|  |  |  |  |
| --- | --- | --- | --- |
| Fond | 1. Podpora použitá na ciele v oblasti zmeny klímy uvedená v partnerskej dohode | 1. Podpora použitá na ciele v oblasti zmeny klímy[[5]](#footnote-6) | % podpory použité v porovnaní s partnerskou dohodou (% B/A) |
| EFRR | <typ = 'Č' vstup = 'M'> | <typ = 'Č' vstup = 'M'> | <typ = 'P' vstup = 'G'> |
| KF |  |  |  |
| ESF[[6]](#footnote-7) |  |  |  |
| EPFRV |  |  |  |
| ENRF |  |  |  |
| **Celkom** |  |  |  |

1. *Dosiahnuté čiastkové ciele na základe posúdenia členským štátom (len pre správu za rok 2019)*

| Program | Priorita | Fond[[7]](#footnote-8) | Kategória regiónu[[8]](#footnote-9) | Tematický cieľ[[9]](#footnote-10) | Dosiahnutie čiastkových cieľov (áno/nie) | Podpora Únie |
| --- | --- | --- | --- | --- | --- | --- |
| <typ='R' vstup='G'> | <typ='R' vstup='G'> | <typ='R' vstup='G'> | <typ='R' vstup='G'> | <typ='R' vstup='G'> | <typ='Z' vstup='M'> | <typ='Č' vstup='M'> |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

3.3 Opatrenia prijaté s cieľom splniť ex ante kondicionality stanovené v partnerskej dohode (platí len pre správu za rok 2017)

|  |
| --- |
| <typ='R' max. poč. znakov=10500 vstup= 'M'> R=rozsah, M=manuálne |

Kde je to relevantné, všeobecné informácie a posúdenie toho, či sa opatrenia prijaté s cieľom splniť ex ante kondicionality stanovené v PD, ktoré neboli splnené ku dňu schválenia PD, realizovali podľa stanoveného časového plánu.

|  |
| --- |
| V textovej časti sa stručne (max. 1,5 strany) popíše stav každej nesplnenej ex ante kondicionality od dátumu schválenia PD, vrátane odkazu pre jej splnenie, prípadne nesplnenie.  V tabuľkách 3 a 4 sa uvádzajú údaje poskytnuté od RO, platné k 31.12. príslušného kalendárneho roka, ku ktorému sa predkladá správa o pokroku (v danom prípade k 31. 12. 2016), a to v zmysle bodu B.1 uznesenia vlády SR č. 381/2014 z 20. 8. 2014 k „Správe o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca za obdobie od 1. 1. 2014 do 30. 6. 2014“.  **Zdroj údajov:** výročné správy o vykonávaní cieľa investovanie do rastu a zamestnanosti v roku 2017  **Zodpovedné orgány:** Orgány zodpovedné za splnenie ex ante kondicionalít v spolupráci s CKO. |

1. *Vyhodnotenie plnenia všeobecných ex ante kondicionalít k 31. 12. 2016*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Všeobecné ex ante kondicionality, ktoré boli nesplnené alebo čiastočne splnené | Nesplnené kritériá | Prijaté opatrenia | Termín (Dátum) splnenia | Orgány zodpovedné za ich splnenie | Opatrenie bolo zrealizované v stanovenom termíne (Á/N) | Kritérium splnené (Á/N) | Predpokladaný termín pre úplné splnenie zostávajúcich opatrení, ak je relevantné | Komentár (pre každé opatrenie) |
| <typ='R' max. poč. znakov=500 vstup='G'> | <typ='R' max. poč. nakov=500 vstup='G'> | <typ='R' max. poč. znakov=1000 vstup='G'> | <typ='D' vstup='G'> | <typ='R' max. poč. znakov=500 vstup='G'> | <typ='Z' vstup='M'> | <typ='Z' vstup='M'> | <typ='Z' vstup='M'> | <type='R' max. poč. znakov=2000 vstup='M'> |
|  |  |  |  |  |  |  |  |  |
|  |  | Opatrenie 1 |  |  |  |  |  |  |
|  |  | Opatrenie 2 |  |  |  |  |  |  |
|  |  |  |  |  |  |  |  |  |

1. *Vyhodnotenie plnenia tematických ex ante kondicionalít k 31. 12. 2016*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tematické ex ante kondicionality, ktoré boli nesplnené alebo čiastočne splnené | Nesplnené kritériá | Prijaté opatrenia | Termín (Dátum) splnenia | Orgány zodpovedné za ich splnenie | Opatrenie bolo zrealizované v stanovenom termíne (Á/N) | Kritérium splnené (Á/N) | Predpokladaný termín pre úplné splnenie zostávajúcich opatrení, ak je relevantné | Komentár (pre každé opatrenie) |
| <typ='R' max. poč. znakov=500 vstup='G'> | <typ='R' max. poč. znakov=500 vstup='G'> | <typ='R' max. poč. znakov=1000 vstup='G'> | <typ='D' vstup='G'> | <typ='R' max. poč. znakov=500 vstup='G'> | <typ='Z' vstup='M'> | <typ='Z' vstup='M'> | <typ='Z vstup='M'> | <typ='R' max. poč. znakov=2000 vstup='M'> |
|  |  |  |  |  |  |  |  |  |
|  |  | Opatrenie 1 |  |  |  |  |  |  |
|  |  | Opatrenie 2 |  |  |  |  |  |  |
|  |  |  |  |  |  |  |  |  |

3.4 Realizácia mechanizmov na zabezpečenie koordinácie medzi EŠIF a inými nástrojmi podpory Únie a vnútroštátnymi finančnými nástrojmi podpory a s EIB

|  |
| --- |
| <typ='R' max. poč. znakov=14000 vstup= 'M'> R=rozsah, M=manuálne |

1. Posúdenie vykonávania koordinačných mechanizmov stanovených v PD a ak je relevantné, opis problémov, ktoré sa vyskytli pri ich vykonávaní;
2. Opis upravených a nových koordinačných mechanizmov, ak je relevantné;
3. Ostatné prvky, ak je relevantné.

|  |
| --- |
| V tejto časti je potrebné popísať súlad s kap. 2.1 PD, Systémom riadenia EŠIF na programové obdobie 2014 – 2020 a prijatými závermi zo zasadnutia pracovnej komisie pre zabezpečenie koordinácie synergických účinkov medzi EŠIF navzájom a medzi EŠIF a ostatnými nástrojmi podpory EÚ a SR. Stručne sa opíše implementácia podmienok metodického usmernenia CKO vo vzťahu k synergiám a komplementaritám medzi programami EŠIF na úrovni SR a inými nástrojmi podpory EÚ a SR a s EIB, vrátane opisu problémov, ktoré sa vyskytli pri ich vykonávaní.  Zároveň sa vyžaduje stručný opis, akým spôsobom boli žiadatelia a prijímatelia podpory informovaní o zvýšení synergických účinkov v rámci vyhlasovaných výziev.  **Zdroj údajov:** Prijaté závery zasadnutí pracovnej komisie pre zabezpečenie synergických účinkov, monitorovacie údaje v rámci vyhlásených výziev (príloha č. 6 výzvy – povinne uvádzané údaje o komplementaritách a synergických účinkoch pre žiadateľov/prijímateľov podpory za účelom zvýšenia účinnosti investícií z EŠIF), informácie vyžiadané od zodpovedných orgánov.  **Zodpovedné orgány:** CKO, RO a SO. MF SR vo vzťahu k finančným nástrojom a spolupráci s EIB. |

3.5 Realizácia integrovaného prístupu k územnému rozvoju alebo zhrnutie realizácie integrovaných prístupov, ktoré sú založené na programoch, vrátane pokroku pri plnení stanovených prioritných oblastí spolupráce

1. Všeobecný komentár a posúdenie.

|  |
| --- |
| <typ='R' max. poč. znakov=14000 vstup= 'M'> R=rozsah, M=manuálne |
| V tejto časti je potrebné popísať, ako boli zo strany RO vypracované administratívne postupy a pravidlá pre činnosť spojenú s realizáciou regionálnych integrovaných územných stratégií (ďalej len „RIÚS“), vrátane stratégií udržateľného mestského rozvoja (ďalej len „stratégií UMR“) a stratégií miestneho rozvoja vedeného komunitou (ďalej len „stratégií CLLD“) tak, aby tieto požadované postupy a pravidlá stabilizovali činnosť spojenú s realizáciou RIÚS, stratégií UMR a stratégií CLLD. Údaje o realizácii RIÚS a stratégií UMR predkladá RO IROP. Údaje o realizácii stratégií CLLD predkladá RO pre PRV, ako gestor CLLD v spolupráci s RO IROP. Každý zodpovedný orgán predloží stručné informácie, ktoré sa týkajú rozdelenia kompetencií, procesu výberu na národnej a projektovej úrovni, finančnej podpory, systému monitorovania a hodnotenia, vydaných usmernení, zabezpečení komunikácie so žiadateľmi a prijímateľmi, začiatku a priebehu implementácie a uplatnenia zjednodušených administratívnych postupov. Tieto posúdenia by mali byť podporené výsledkami hodnotenia implementácie počas programového obdobia 2014 – 2020, ktoré sú predkladané nezávislým hodnotiteľom CLLD a RIÚS.  **Zdroj údajov:** ITMS2014+ pre údaje IROP (ukazovatele výstupu a výsledku na úrovni špecifických cieľov), informačné systémy PRV pre Program rozvoja vidieka.  **Zodpovedné orgány:** RO PRV a RO IROP v spolupráci s RO OP ĽZ. |

1. Vo vzťahu k čl. 15 ods. 2 písm. a) bod i) všeobecného nariadenia – prehľad o realizácii CLLD.

|  |
| --- |
| <typ='R' max. poč. znakov=7000 vstup= 'M'> R=rozsah, M=manuálne |
| Zhodnotenie realizácie CLLD (jednotlivých stratégií), vrátane napĺňania cieľov prostredníctvom výstupových a najmä výsledkových ukazovateľov, ktoré sú predkladané hodnotiteľom v rámci hodnotenia CLLD.  **Zdroj údajov:** RO pre CLLD predloží údaje pre napĺňanie ukazovateľov, a to najmä z monitorovacích správ príslušných miestnych akčných skupín (ďalej len „MAS“), monitorovacieho systému PPA o počte stratégií, počte MAS, finančné ukazovatele, spoločné, resp. špecifické ukazovatele a zo záverečných správ z  hodnotenia vykonávaného počas programového obdobia 2014 – 2020, resp. rozšírených správ o vykonávaní. Predmetom by malo byť zhodnotenie priorít na základe reálnych problémov a rozvojových priorít na danom území, a to najmä so zreteľom na podporu rozvoja miestnych ekonomík, boja proti chudobe a sociálnemu vylúčeniu, rozvoja komunitného života a občianskej spoločnosti a budovania kapacít v regiónoch.  **Zodpovedné orgány:** RO PRV a RO IROP. |

1. Vo vzťahu k čl. 15 ods. 2 písm. a) bod i) všeobecného nariadenia – prehľad o implementácii integrovaných územných investícií, ak je relevantné.

|  |
| --- |
| <typ='R' max. poč. znakov=7000 vstup= 'M'> R=rozsah, M=manuálne |
| Stručne je potrebné zhodnotiť implementáciu RIÚS a stratégií UMR, ich počet, príspevok k územnému rozvoju, ako aj k iným programom. Zároveň je potrebné kvalitatívne popísať, ako sa napĺňajú jednotlivé špecifické ciele stanovené relevantným programom prostredníctvom ukazovateľov, vrátane opatrení a odporúčaní na zlepšenie implementácie.  **Zdroj údajov:** Správa o implementácii RIÚS, vrátane UMR k 31. 12. 2016 a 31. 12. 2018.  **Zodpovedné orgány:** RO IROP v spolupráci RO OP ĽZ. |

1. Vo vzťahu k čl. 15 ods. 2 písm. a) bod ii) všeobecného nariadenia, kde je to vhodné, prehľad o realizácii makroregionálnych stratégií.

|  |
| --- |
| <typ='R' max. poč. znakov=7000 vstup= 'M'> R=rozsah, M=manuálne |
| S odkazom na kap. 3.1.4 PD je potrebné kvalitatívnym spôsobom popísať prioritné oblasti Európskej územnej spolupráce, Európskych zoskupení územnej spolupráce a stratégie EÚ pre dunajský región. Zároveň je potrebné popísať napĺňanie synergií a komplementarít vo vzťahu k národným programom na zvýšenie účinnosti intervencií z EŠIF.  **Zdroj údajov:** Správy o vykonávaní programov SR predkladané k 31. 12 .2016 a 31. 12. 2018.  **Zodpovedné orgány:** Relevantné RO pre programy cezhraničnej spolupráce, Národné kontaktné body a CKO. |

1. Vo vzťahu k čl. 15 ods. 2 písm. a) bod iii) všeobecného nariadenia, ak je relevantné, prehľad o realizácii integrovaného prístupu k riešeniu potrieb geografických oblastí najviac postihnutých chudobou alebo potrieb cieľových skupín, ktorým najviac hrozí diskriminácia alebo sociálne vylúčenie.

* Opis opatrení prijatých na riešenie osobitných potrieb geografických oblastí najviac postihnutých chudobou alebo potrieb cieľových skupín, ktorým najviac hrozí diskriminácia alebo sociálne vylúčenie;
* Opis dosiahnutých výsledkov pri riešení potrieb týchto geografických oblastí/cieľových skupín.

|  |
| --- |
| <typ='R' max. poč. znakov=7000 vstup= 'M'> R=rozsah, M=manuálne |
| V zmysle kap. 3.1.5 PD je potrebné popísať kvalitatívnym spôsobom, ako intervencie EŠIF prispeli k integrácii marginalizovaných rómskych komunít do spoločnosti, a to aj vo vzťahu k plneniu priorít Stratégie SR pre integráciu Rómov do roku 2020. Je potrebné popísať, aké konkrétne výsledky sa dosiahli realizáciou plánovaných aktivít, ktoré sú súčasťou integrovaného prístupu k riešeniu osobitných potrieb marginalizovaných rómskych komunít.  Zároveň je vhodné popísať aj uplatnenie sociálneho aspektu vo verejnom obstarávaní.  **Zdroj údajov:** Monitorovací a hodnotiaci systém MV SR/ÚSVRK.  **Zodpovedné orgány:** RO OP ĽZ, MV SR (z pozície SO) a ÚSVRK. Vo vzťahu k uplatneniu sociálneho aspektu vo verejnom obstarávaní všetky RO. |

1. Vo vzťahu k čl. 15 ods. 2 písm. a) bod iv) všeobecného nariadenia, ak je relevantné, prehľad o realizácii riešení konkrétnych potrieb demografických oblastí, ktoré sú závažne a trvalo znevýhodnené prírodnými a demografickými podmienkami.

|  |
| --- |
| <typ='R' max. poč. znakov=7000 vstup= 'M'> R=rozsah, M=manuálne |
| V zmysle schválenej PD je táto časť nerelevantná.  **Zdroj údajov: nerelevantné.**  **Zodpovedné orgány: nerelevantné.** |

3.6 Opatrenia prijaté na posilnenie kapacity orgánov a prijímateľov na riadenie a využívanie EŠIF, ak je to vhodné

|  |
| --- |
| <typ='R' max. poč. znakov=14000 vstup= 'M'> R=rozsah, M=manuálne |
| Zhodnotenie posilnenia administratívnych kapacít orgánov (stav, vývoj a rizikové faktory) a prípadne prijímateľov vo vzťahu ku kap. 2.5 PD. Je potrebné vziať do úvahy aj uznesenie vlády SR  č. 519/2014 z 15. októbra 2014 k „Štruktúre subjektov implementácie európskych štrukturálnych fondov a investičných fondov na programové obdobie 2014 – 2020 a zabezpečenie administratívnych kapacít do roku 2016“ a Správu o stave implementácie EŠIF vypracovanú k 31. 12. 2016 a k 31. 12. 2018.  V rámci zhodnotenia opatrení na posilnenie administratívnych kapacít žiadateľov a prijímateľov je potrebné popísať najmä zabezpečenie dostupnosti informácií a poradenstva pre žiadateľov a prijímateľov, poradenstvo pre prijímateľov pri vypracovávaní projektov a systém vzdelávania žiadateľov/prijímateľov o podmienkach implementácie napr. prostredníctvom školení, seminárov a pod. Tieto kľúčové oblasti by mali vziať do úvahy  výsledky dotazníkového prieskumu zameraného na identifikáciu najvhodnejších spôsobov eliminácie administratívnej záťaže popísané v kap. 2.6 PD.  **Zdroj údajov:** Informácia o stave administratívnych kapacít subjektov zapojených do implementácie, riadenia a kontroly EŠIF k 31. 12. 2016 a 31. 12. 2018, Výročná správa o vykonávaní OP TP predložená v roku 2017 a v roku 2019.  **Zodpovedné orgány:** CKO, RO a SO. |

3.7 Prijaté opatrenia a dosiahnutý pokrok v oblasti zníženia administratívnej záťaže pre prijímateľov

|  |
| --- |
| <typ='R' max. poč. znakov=14000 vstup= 'M'> R=rozsah, M=manuálne  V nadväznosti na plánované opatrenia uvedené v kap. 2.6 PD je potrebné popísať ich plnenie s uvedením dátumu realizácie. Zároveň je potrebné popísať aj identifikované oblasti s významným potenciálom ďalšieho znižovania administratívnej záťaže prijímateľov a poskytovateľov, a to najmä vo vzťahu k využitiu zjednodušeného vykazovania výdavkov projektov, vytvoreniu príručiek a metodických pokynov pre implementáciu projektov, vytvoreniu jednotnej siete subjektov poskytujúcich poradenské a informačné služby, vrátane zavedenia pravidiel efektívneho projektového riadenia pre všetky EŠIF, a to so zohľadnením osobitných špecifík a potrieb v rámci EPFRV a ENRF. Odporúča sa doplniť informácie prostredníctvom dotazníkového prieskumu zameraného na identifikáciu najvhodnejších spôsobov eliminácie administratívnej záťaže na strane prijímateľov a poskytovateľov, ktorý by bol realizovaný na úrovni CKO. . |
| **Zdroj údajov:** informácie vyžiadané od zodpovedných orgánov, ITMS2014+  **Zodpovedné orgány:** CKO |

3.8 Úloha partnerov uvedených v čl. 5 všeobecného nariadenia pri vykonávaní partnerskej dohody

|  |
| --- |
| <typ='R' max. poč. znakov=21000 vstup= 'M'> R=rozsah, M=manuálne |

1. Opis a posúdenie úloh vybraných partnerov pri príprave správy o pokroku, so zreteľom na PD;
2. Opis a posúdenie zapojenia vybraných partnerov pri vykonávaní programov, vrátane ich účasti v monitorovacích výboroch pre jednotlivé programy;
3. Ostatné prvky, ak je relevantné.

|  |
| --- |
| Zhodnotenie zapojenia partnerov v rámci prípravy správy o pokroku, a to najmä v súvislosti s pripomienkovým konaním a ich  participáciou na spracovaní jednotlivých kapitol správy o pokroku. Informovanie partnerov o spracovaní správy o pokroku sa uskutočňuje na zasadnutí pracovnej skupiny Partnerstvo pre politiku súdržnosti v súlade s čl. 5 a čl. 52 všeobecného nariadenia.  Zároveň je potrebné zhodnotiť, ako boli partneri zapojení do procesu implementácie programov a ich hodnotenia, vrátane účasti v monitorovacích výboroch.  **Zdroj údajov:** Závery zo zasadnutia pracovnej skupiny Partnerstvo pre politiku súdržnosti, Výročné správy o vykonávaní jednotlivých programov za obdobie od 1. 1. 2014 do 31. 12. 2016 a od 1. 1. 2017 do 31. 12. 2018.  **Zodpovedné orgány:** CKO, RO a SO. |

3.9 Zhrnutie opatrení prijatých v súvislosti s uplatňovaním horizontálnych princípov a cieľov politík na vykonávanie EŠIF

|  |
| --- |
| <typ='R' max. poč. znakov=14000 vstup= 'M'> R=rozsah, M=manuálne |

1. Súhrn opatrení prijatých vo vzťahu k uplatňovaniu horizontálnych princípov s cieľom zabezpečenia podpory a monitorovania týchto princípov v rôznych typoch programov, s ohľadom na obsah PD:
2. Podpora rovnosti mužov a žien a nediskriminácie, vrátane prístupnosti pre zdravotne postihnuté osoby;
3. Udržateľný rozvoj (ochrana životného prostredia, efektívne využívanie zdrojov, zmierňovanie zmeny klímy a adaptácie na ňu, biodiverzita a odolnosť voči prírodným katastrofám a predchádzanie rizikám a ich prevencia).
4. Súhrn opatrení zavedených s cieľom zabezpečiť zohľadnenie horizontálnych cieľov politík, a to s ohľadom na obsah PD;
5. Ostatné prvky, ak je relevantné.

|  |
| --- |
| V tejto časti je potrebné posúdiť realizáciu konkrétnych opatrení, ktoré berú do úvahy zásady uvedené v čl. 7 všeobecného nariadenia o podpore rovnosti mužov a žien a zákaze diskriminácie. Je potrebné zhodnotiť uplatnenie tohto princípu v rámci programov, a to v závislosti na ich cieľoch a obsahu, a to so zreteľom na národný strategický dokument pre uplatňovanie horizontálneho princípu. Súčasťou posúdenia je aj popis najdôležitejších záverov odpočtu plnenia dosiahnutej úrovne stanovených cieľov v PD, vrátane plnenia nápravných opatrení a odporúčaní k dosiahnutiu týchto cieľov.  Je potrebné popísať zhodnotenie implementácie opatrení zohľadňujúcich zásady uvedené v čl. 8 všeobecného nariadenia o udržateľnom rozvoji, a to v závislosti na obsahu a cieľoch programov, prehľad o prijatých opatreniach na podporu udržateľného rozvoja so zreteľom na národný strategický dokument pre uplatňovanie horizontálneho princípu. Súčasťou posúdenia je aj popis najdôležitejších záverov odpočtu plnenia dosiahnutej úrovne stanovených cieľov v PD, vrátane plnenia nápravných opatrení a odporúčaní k dosiahnutiu týchto cieľov.  **Zdroj údajov:**  Správy/informácie o stave uplatňovania HP spracované gestormi HP, výročné správy o vykonávaní programov, hodnotenia v oblasti horizontálnych princípov  **Zodpovedné orgány:** Gestor pre rovnosť mužov a žien, nediskrimináciu a prístupnosť a gestor pre udržateľný rozvoj. |

4 Informácie a posúdenie IZM[[10]](#footnote-11)

4.1 Vykonávanie IZM

|  |
| --- |
| <typ='R' max. poč. znakov=14 000 vstup= 'M'> R=rozsah, M=manuálne |

1. Všeobecný opis vykonávania IZM, vrátane toho, ako IZM prispela k realizácii záruky pre mladých, a to aj vrátane konkrétnych príkladov intervencií podporovaných v rámci IZM;
2. Opis všetkých problémov vzniknutých pri vykonávaní IZM a opatrenia prijaté na prekonanie týchto problémov;
3. Posúdenie vykonávania IZM s ohľadom na stanovené ciele a príspevok na realizáciu IZM.

|  |
| --- |
| Východiskom jeVýročná správa o vykonávaní OP ĽZ podľa čl. 50 ods. 1 a 2 všeobecného nariadenia, ktorá obsahuje dodatočné informácie o vykonávaní IZM a Správa o stave implementácie EŠIF vypracovaná k 31. 12. 2016 a 31. 12. 2018. Tieto informácie vychádzajú zo záverov z hodnotenia pri vykonávaní IZM, ktorej prvé hodnotenie bude vykonané do 31. 12. 2015 a druhé hodnotenie do 31. 12. 2018.  **Zdroj údajov:**  Finančné údaje a spoločné ukazovatele výsledkov a výstupov OP ĽZ sú zároveň uvedené v ITMS2014+ a v SFC2014. Databáza ÚPSVR SR. Karta účastníka.  **Zodpovedné orgány:** RO OP ĽZ. |

5 Informácie a hodnotenia, ktoré majú byť poskytnuté pre politiku súdržnosti, ak sa využíva možnosť stanovená podľa čl. 111 ods. 4 všeobecného nariadenia o obsahu určitých prvkov výročnej správy a správy o pokroku, ktoré majú byť predložené v rokoch 2017 a 2019

5.1 Ďalšie informácie a hodnotenie, ktoré môžu byť pridané v prípade, ak ide o závažné súvislosti týkajúce sa obsahu a cieľov programu

5.1.1 Pokrok v implementácii integrovaného prístupu k územnému rozvoju, vrátane rozvoja regiónov, ktoré čelia demografickým výzvam a trvalým alebo prírodným znevýhodneniam, UMR a CLLD v rámci programu

|  |
| --- |
| <typ='R' max. poč. znakov=3500 vstup= 'M'> R=rozsah, M=manuálne  Uvedú sa údaje uvedené v kap. 5 rozšírené o závery z priebežného hodnotenia implementácie UMR a CLLD, ktoré majú vplyv na realizáciu opatrení a na implementáciu, napr. v prípade ohrozenia realizácie aktivít, neúspešne realizovaných aktivitách, zmene stratégií a pod.  **Zdroj údajov:** Priebežná správa z hodnotenia implementácie RIÚS, vrátane UMR a z hodnotenia CLLD.  **Zodpovedné orgány:** RO IROP a RO PRV. |

5.1.2 Pokrok dosiahnutý pri vykonávaní opatrení na posilnenie kapacity orgánov členských štátov a príjemcov spravovať a využívať fondy

|  |
| --- |
| <typ='R' max. poč. znakov=3500 vstup= 'M'> R=rozsah, M=manuálne  nerelevantné  **Zdroj údajov:** nerelevantné.  **Zodpovedné orgány:** nerelevantné. |

5.1.3 Pokrok dosiahnutý pri realizovaní všetkých medziregionálnych a nadnárodných opatrení

|  |
| --- |
| <typ='R' max. poč. znakov=3500 vstup= 'M'> R=rozsah, M=manuálne  nerelevantné  **Zdroj údajov:** nerelevantné.  **Zodpovedné orgány:** nerelevantné. |

5.1.4 Pokrok dosiahnutý pri vykonávaní opatrení na riešenie špecifických potrieb geografických oblastí najviac postihnutých chudobou, alebo cieľových skupín najviac ohrozených diskrimináciou, alebo sociálnym vylúčením, s osobitným ohľadom na marginalizované skupiny, osoby s postihnutím, dlhodobo nezamestnaných a mladých ľudí zaradených mimo pracovného pomeru, vzdelávania a školenia, vrátane, kde je to vhodné aj využitie finančných prostriedkov

|  |
| --- |
| <typ='R' max. poč. znakov=3500 vstup= 'M'> R=rozsah, M=manuálne  nerelevantné  **Zdroj údajov:** nerelevantné.  **Zodpovedné orgány:** nerelevantné. |

6 Informácie o implementácii IZM v prípade, že je využitá možnosť podľa čl. 111 ods. 4 všeobecného nariadenia[[11]](#footnote-12)

6.1 Vykonávanie IZM

|  |
| --- |
| <typ='R' max. poč. znakov=14000 vstup= 'M'> R=rozsah, M=manuálne |

1. Opis hlavných zistení z hodnotenia uvedených v čl. 19 (6) nariadenia č. 1304/2013 – posúdenie účinnosti, efektívnosti a vplyvu na spoločnú podporu z ESF a špecifické rozdelenie na IZM, vrátane vykonávania záruky pre mladých;
2. Opis a vyhodnotenie kvality pracovných ponúk prijatých prijímateľmi pomoci z IZM, vrátane znevýhodnených osôb, ktoré tvoria marginalizované komunity a tých, ktorí opúšťajú vzdelávanie bez kvalifikácie;
3. Opis a posúdenie pokroku prijímateľov pomoci z IZM v procese ďalšieho vzdelávania, hľadania udržateľných a dôstojných pracovných miest, učňovského výcviku alebo kvalitných stáží.

|  |
| --- |
| V tejto časti sa uvedú údaje rovnakým spôsobom, ako vo výročnej správe o vykonávaní podľa čl. 50 ods. 4, ktorá obsahuje hlavné zistenia z hodnotenia podľa čl. 19 ods. 6 nariadenia o ESF. Okrem toho je potrebné poskytnúť informácie, ktoré sa týkajú vyhodnotenia kvality pracovných ponúk predložených účastníkom zapojeným do IZM, vrátane znevýhodnených osôb, osôb z marginalizovaných komunít a osôb opúšťajúcich vzdelávanie bez kvalifikácie. Je potrebné tiež uviesť a vyhodnotiť ich pokrok v pokračujúcom vzdelávaní, pri hľadaní udržateľných a dôstojných pracovných miest alebo pri presune k učňovským prípravám alebo kvalitným stážam.  **Zdroj údajov:** Hlavné závery z hodnotenia vykonaného RO, ktoré hodnotí účinnosť, efektívnosť a vplyv spoločnej podpory zo zdrojov ESF a osobitnej alokácie zo zdrojov IZM, ako aj na vykonávanie systému záruk pre mladých ľudí.  Prvé hodnotenie je vykonané do 31. 12. 2015 a druhé hodnotenie do 31. 12. 2018.  **Zodpovedné orgány:** RO OP ĽZ. |

7 Informácie a posúdenie, ktoré majú byť poskytnuté pre politiku súdržnosti, ak sa využíva možnosť stanovená podľa čl. 111 ods. 4 všeobecného nariadenia – pre správu v roku 2019

7.1 Príspevok programu na dosiahnutie stratégie Únie pre inteligentný, udržateľný a inkluzívny rast

|  |
| --- |
| <typ='R' max. poč. znakov=17500 vstup= 'M'> R=rozsah, M=manuálne |

Informácie a posúdenie prínosu programu k dosiahnutiu cieľa Únie pre inteligentný, udržateľný a inkluzívny rast.

|  |
| --- |
| Cieľom je poskytnúť informácie o posúdení plnenia cieľov programu a jeho príspevku k napĺňaniu stratégie EÚ na zabezpečenie inteligentného, udržateľného a inkluzívneho rastu a posúdenie pokroku pri plnení týchto cieľov. Plnenie cieľov stratégie Európa 2020 je potrebné popísať za každý program v rámci cieľa Investovanie do rastu a zamestnanosti, vrátane PRV a OP RH a cieľa Európska územná spolupráca. Za účelom zhodnotenia príspevku OP k stratégii sa odporúča využiť dokument „Metodológia hodnotenia synergických efektov EŠIF v kontexte stratégie Európa 2020“ publikovaný ÚPPVII v roku 2016.  **Zdroj údajov:** Výročná správa o vykonávaní programu.  **Zodpovedné orgány:** RO a SO. |

8 Použité zdroje

1. Nariadenie európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006
2. Nariadenia Európskeho parlamentu a Rady (EÚ) č. 1304/2013 zo 17. decembra 2013 o Európskom sociálnom fonde a o zrušení nariadenia Rady (ES) č. 1081/2006
3. Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005
4. Nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde, ktorým sa zrušujú nariadenia Rady (ES)   
   č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenie Európskeho parlamentu a Rady (EÚ) č. 1255/2011
5. Návrh vykonávacieho nariadenia Komisie (EÚ) k modelom pre správu o pokroku, formuláru pre predloženie informácií k veľkým projektom, metodológii pre uskutočnenie nákladovo výnosovej analýzy, formulár pre Spoločné akčné plány, vzor pre výročné správy, vzor pre vyhlásenie o riadení, vzory pre auditnú stratégiu, stanovisko orgánu auditu a kontrolnú výročnú správu

1. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 [↑](#footnote-ref-1)
2. Návrh vykonávacieho nariadenia Komisie (EÚ) k modelom pre správu o pokroku, formuláru pre predloženie informácií k veľkým projektom, metodológii pre uskutočnenie nákladovo výnosovej analýzy, formuláru pre Spoločné akčné plány, vzoru pre výročné správy, vzoru pre vyhlásenie o riadení, vzory pre auditnú stratégiu, stanovisku orgánu auditu a kontrolnú výročnú správu [↑](#footnote-ref-2)
3. Čl. 19 (6) nariadenia Európskeho parlamentu a Rady (EÚ) č. 1304/2013 zo 17. decembra 2013 o Európskom sociálnom fonde a o zrušení nariadenia Rady (ES) č. 1081/2006 [↑](#footnote-ref-3)
4. V prípade EPFRV, popis a vyhodnotenie sa vykonáva v súlade s cieľmi stanovených s prioritami EÚ, ako príspevok k stratégii Európa 2020 a je štruktúrovaný do šiestich priorít EÚ [↑](#footnote-ref-5)
5. Uvádza sa kumulatívna suma oprávnených výdavkov predložených v žiadostiach o platbu na EK k k 31. decembru predchádzajúceho roka v EUR [↑](#footnote-ref-6)
6. Zahŕňa aj zdroje IZM (osobitná alokácia IZM a zodpovedajúca alokácia na IZM zo zdrojov ESF) [↑](#footnote-ref-7)
7. Pre účely tejto tabuľky je IZM považovaná za fond (osobitná alokácia IZM a zodpovedajúca alokácia na IZM zo zdrojov ESF) [↑](#footnote-ref-8)
8. Neplatí pre EPFRV [↑](#footnote-ref-9)
9. Neplatí pre EPFRV [↑](#footnote-ref-10)
10. Nariadenie Európskeho parlamentu a Rady (EÚ) č. 1304/2013 zo 17. decembra 2013 o Európskom sociálnom fonde a o zrušení nariadenia Rady (ES) č. 1081/2006 (L 347, 20. 12. 2014, s. 470). Táto časť sa vypĺňa pre IZM v oprávnených regiónoch v súlade s čl. 16 tohto nariadenia [↑](#footnote-ref-11)
11. Táto časť sa vypĺňa pre IZM v oprávnených regiónoch v súlade s čl. 16 nariadenia (EÚ) č. 1304/2013 [↑](#footnote-ref-12)